**Sajtóközlemény**

**Mentorálással a fenntarthatóságért –**

**Ismert vállalatok mutatkoztak be fenntarthatósági mentorként az MKIK Fenntarthatósági Vállalkozói Szemléletformálás programjának nyitórendezvényén**

**2022/06/08**

**2022. június 8-án Székesfehérváron tartották az Országos Vállalkozói Mentorprogram legújabb, fenntarthatósági szemléletformálást célzó alprogramjának ünnepélyes nyitórendezvényét. A rendezvényen részt vett Dr. Szili Katalin a Nemzeti Fenntartható Fejlődési Tanács (NFFT) alapítója és tiszteletbeli elnöke is, aki hangsúlyozta: a környezettudatos szemléletmód, a vállalkozások működésének zöldítése ma már a kkv-szektor számára is nélkülözhetetlen. A Magyar Kereskedelmi és Iparkamara (MKIK) által életre hívott Fenntarthatósági Vállalkozói Szemléletformálás alprogramra minden olyan magyarországi kkv jelentkezhet, aki érdeklődik a tudatos, gazdasági és környezeti szempontból egyaránt fenntartható vállalati működés iránt. A jelentkezéseket a** [**www.vallalkozztudatosan.hu**](http://www.vallalkozztudatosan.hu) **oldalon keresztül lehet benyújtani.**

A nyitórendezvény házigazdája Radetzky Jenő, az MKIK alelnöke, a Fejér Megyei Kereskedelmi és Iparkamara (FMKIK) elnöke köszöntőjében üdvözölte a programot és elmondta, az FMKIK évek óta nagy hangsúlyt fektet a társadalmi felelősségvállalásra, környezeti- és szociális oldalról egyaránt. Radetzky Jenő kiemelte: az NFFT üzenetével összhangban a kamara is vallja, hogy a nemzeti erőforrások körültekintő, kiegyensúlyozott karbantartása és fejlesztése megkerülhetetlen alapja a versenyképességnek és az innovációnak.

Dr. Szili Katalin az NFTT alapítója és tiszteletbeli elnöke, az Országgyűlés volt elnöke a fenntarthatóság fontosságát hangsúlyozta előadásában. Kiemelte: a környezettudatos szemléletmód, a vállalkozások működésének zöldítése ma már a kkv-szektor számára is nélkülözhetetlen.

Dr. Mezősi Balázs, az MKIK szakmai vezetője elmondta, hogy a Fenntarthatósági Vállalkozói Szemléletformálás program mentorvállalatok és szakértők tudására építve, ingyenesen, minimális adminisztráció mellett nyújt tananyagokat, mentorálást és céglátogatási lehetőséget a kkv-k számára, melynek keretében tudást és tapasztalatokat szerezhetnek, fenntarthatósági akciótervet készíthetnek a résztvevők. Kiemelte, hogy a programban való részvétellel értékes GINOP Plusz többletpontok szerezhetők. A program júniusban indul, a jelentkezés folyamatos.

A nyitórendezvényen részt vett több mentorvállalat képviselője, köztük a Linamar Hungary Zrt., a Magyar Piszke Papír Kft., a Jüllich Glas Holding Zrt. és a Nilfisk Kft., akik a programban részletesen bemutatni kívánt szemléletmódjukat, tapasztalataikat és terveiket osztották meg két kerekasztal-beszélgetés keretében.

**A Fenntarthatósági Vállalkozói Szemléletformálás programról és jelentkezésről bővebb információ a projekt honlapján -** [**www.vallalkozztudatosan.hu**](http://www.vallalkozztudatosan.hu/) **- és a regionális programkoordinátoroknál kérhető.**

**További információ:**

Hegedűs Viktória, vezető szakmai koordinátor

Tel.: +36-20/293-6798

E-mail: [hegedus.viktoria@mkik.hu](mailto:hegedus.viktoria@mkik.hu)